ಕ್ಯಾನ್ಸರ್‌ನಿಂದ ತಮಿಳು ನಟಿ ಸಿಂಧು ನಿಧನ

ತಮಿಳಿನ ‘ಅಂಗಡಿ ತೇರು’ (Angadi Theru) ಸಿನಿಮಾದ ಮೂಲಕ ಪ್ರೇಕ್ಷಕರ ಮನಗೆದ್ದ ನಟಿ ಸಿಂಧು (Sindhu) ವಿಧಿವಶರಾಗಿದ್ದಾರೆ. ಕ್ಯಾನ್ಸರ್ ಕಾಯಿಲೆಗೆ ತುತ್ತಾಗಿದ್ದ ನಟಿ ಸಿಂಧು ಅವರು ಚಿಕಿತ್ಸೆ ಫಲಕಾರಿಯಾಗದೇ ನಿಧನರಾಗಿದ್ದಾರೆ.

ರೊಮ್ಯಾಂಟಿಕ್ ಡ್ರಾಮಾ ‘ಅಂಗಡಿ ತೇರು’ ಖ್ಯಾತಿಯ ಸಿಂಧು ಅವರು ಸ್ತನ ಕ್ಯಾನ್ಸರ್‌ನಿಂದ ಬಳಲುತ್ತಿದ್ದರು.ಅದಕ್ಕಾಗಿ ಸೂಕ್ತ ಚಿಕಿತ್ಸೆ ಕೂಡ ಪಡೆಯುತ್ತಿದ್ದರು. ಇದೀಗ 42ನೇ ವಯಸ್ಸಿಗೆ ತಮ್ಮ ಬದುಕಿನ ಆಟವನ್ನು ನಟಿ ಸಿಂಧು ನಿಲ್ಲಿಸಿದ್ದಾರೆ. ಆಗಸ್ಟ್ 7ರಂದು ಮುಂಜಾನೆ 2 ಗಂಟೆಗೆ ನಟಿ ಇಹಲೋಕ ತ್ಯಜಿಸಿದ್ದಾರೆ. ಚೆನ್ನೈನ ಖಾಸಗಿ ಆಸ್ಪತ್ರೆಯಲ್ಲಿ ನಟಿ ಸಾವನ್ನಪ್ಪಿದ್ದಾರೆ. ಇದನ್ನೂ ಓದಿ:ತಮಿಳಿನಲ್ಲಿ ಬಂಪರ್ ಆಫರ್‌, ವಿಕ್ರಮ್‌ಗೆ ನಾಯಕಿಯಾದ ರಶ್ಮಿಕಾ ಮಂದಣ್ಣ

ಬಾಲನಟಿಯಾಗಿ ಕಾಲಿವುಡ್‌ಗೆ (Kollywood) ಪಾದಾರ್ಪಣೆ ಮಾಡಿದ್ದ ನಟಿ ಸಿಂಧು, ಹಲವು ಸಿನಿಮಾಗಳಲ್ಲಿ ನಟಿಸಿದ್ದಾರೆ. ಸದ್ಯ ಸಿಂಧು ಅಂತ್ಯಕ್ರಿಯೆ ಚೆನ್ನೈಯಲ್ಲಿ ಸಂಜೆ ನಡೆಯಲಿದೆ. ಸದ್ಯ ಸಿಂಧು ನಿಧನಕ್ಕೆ ಕುಟುಂಬಸ್ತರು, ಆಪ್ತರು, ಕಲಾವಿದರು ಸಂತಾಪ ಸೂಚಿಸಿದ್ದಾರೆ.

